മലയാളി നഴ്സിങ് വിദ്യാര്ഥിനി മംഗളൂരുവില് തൂങ്ങിമരിച്ച നിലയില് ചൊവ്വാഴ്ച രാവിലെയാണു ഹോസ്റ്റല് ശുചിമുറിയുടെ വിദ്യാര്ഥിനിയെ വെന്റിലേഷനില് തൂങ്ങി മരിച്ച നിലയില് കണ്ടെത്തിയത്. മംഗളൂരു: മലയാളി വിദ്യാര്ഥിനി മംഗളൂരുവില് ജീവനൊടുക്കിയ നിലയില് കണ്ടെത്തി. ചിറ്റാരിക്കല് അരിമ്ബയിലെ തൂമ്ബുങ്കല് ജാന്സിയുടെ മകളും നഴ്സിങ് വിദ്യാര്ഥിനിയുമായ നിന സതീഷ്19 ആണ് മരിച്ചത്. ചൊവ്വാഴ്ച രാവിലെയാണു ഹോസ്റ്റല് ശുചിമുറിയുടെ വിദ്യാര്ഥിനിയെ വെന്റിലേഷനില് തൂങ്ങി മരിച്ച നിലയില് കണ്ടെത്തിയത്. മുറിയില് താമസിക്കുന്ന മറ്റു വിദ്യാര്ഥികളാണു കണ്ടത്. ഉടന് പെണ്കുട്ടിയെ സമീപത്തെ സ്വകാര്യ ആശുപത്രിയില് എത്തിച്ചെങ്കിലും ഇന്നലെ രാവിലെയോടെ മരണപ്പെട്ടു. ചെറുപുഴയിലെ കടയില് ജോലി ചെയ്തുള്ള വരുമാനത്തിലാണ് അമ്മ ജാന്സി മകളെ പഠിപ്പിക്കുന്നതും കുടുംബം പുലര്ത്തുന്നതും. സാമ്ബത്തിക ബുദ്ധിമുട്ട് മൂലം നിനയുടെ ഫീസില് ബാക്കി തുക അടയ്ക്കാനിണ്ടായിരുന്നു. ഫീസ് അടക്കാന് സാധിക്കാത്തത് മൂലമുണ്ടായ മനഃപ്രയാസമാണ് ആത്മഹത്യ ചെയ്യാന് കാരണമെന്നാണു പൊലീസ് പറയുന്നത്. ഫീസ് അടയ്ക്കാന് വൈകിയതിനു കോളജ് അധികൃതരും അഡ്മിഷന് ഏജന്റും മാനസികമായി പീഡിപ്പിച്ചതായി ആരോപണമുണ്ട്. ഫീസ് അടയ്ക്കാന് സാവകാശം ചോദിച്ചെങ്കിലും അഡ്മിഷന് ഏജന്റ് സമയം തന്നില്ലെന്ന് വിദ്യാര്ഥിനിയുടെ അമ്മ പറഞ്ഞു. അലീന, ആല്ഫ്രഡ് എന്നിവര് സഹോദരങ്ങളാണ്. സംസ്കാരം ഇന്നു 10.30ന് ആയന്നൂര് സെന്റ് ജോര്ജ് പള്ളിയില്.